Միքայելը	դարձյալ	առաջարկեց	նրան	հաշտությամբ	գործը	վերջացնել: Եվ	նա	այս	անգամ	էլ	դրականապես	մերժեց: Բանն այն	է, որ	քաղաքում	արդեն	լուր	էր	տարածվել, թե	նա	ապօրինի	է	տիրացել	հայրական	ժառանգությանը: Պարզ	էր, որ	եթե զիջողություն	աներ, մարդիկ	ավելի	պիտի	համոզվեին, թե	իրավ	նա	ապօրինի	ժառանգ	է: Նա	սկսեց	համոզել	Միքայելին, թե	դատարանը	կապացուցանի	կոնտրկտակի	կեղծիքը, և	նա	կկորչի	իր	դաշնակցի	հետ: Այդ	դաշնակիցը	վտանգավոր մարդ	է, փույթ	չէ, որ	նրանց	փեսան	է: Նա	իր	ամբողջ	կարողությունը	դիզել	է	խարդախ	միջոցներով: